Ещанэ увыпIэхэр
Киокусинкай каратэмкIэ (кёкусин лIэужьыгъуэ) Урысейм пашэныгъэ къыщыхьынымкIэ илъэс 12 — 15 хъу ныбжьыщIэхэм я зэхьэзэхуэ Тамбов къалэм щекIуэкIащ. Абы зэхуишэсащ къэралым и щIыналъэ 36-м я спортсмен 350-рэ.
Къэбэрдей-Балъкъэрым и щIыхьыр зэхьэзэхуэм щахъумащ республикэ, КИФЩI зэпеуэхэм пашэныгъэр къыщыхьынымкIэ зэхьэзэхуэхэм къыщыхаха«СКСШ» къэрал кIэзонэ IуэхущIапIэм и гъэсэнхэм.
Я хьэлъагъ елъытауэ зэхьэзэхуэм жэз медалхэр къыщахьащ Давыдов Валерэ, Нэхущ Iэдэм, Созаев Амирлан сымэ.
НыбжьыщIэхэр зэхьэзэхуэм хуагъэхьэзыращ тренерхэу Джинчарадзе Зураб, Биткаш Емельян, Аппаев Акъболэт.
УЭРДОКЪУЭ Азэмэт.
